**Spojená škola internátna,**

**Duchnovičova 479, Medzilaborce**

Praktická škola



**SPOJENÁ ŠKOLA INTERNÁTNA**

**DUCHNOVIČOVA 479**

**MEDZILABORCE**

**ŠKOLSKÝ VZDELÁVACÍ PROGRAM**

**pre žiakov s mentálnym postihnutím**

**pre praktickú školu**

**ISCED 2C – nižšie stredné odborné vzdelanie**

**Školský vzdelávací program**

***Motto:*Podaj mi ruku a ukážem Ti svet**

* **Stupeň vzdelania:** ISCED 2C
* **Dĺžka štúdia:** 3-ročná
* **Vyučovací jazyk:** slovenský
* **Študijná forma:** denná
* **Druh školy:** štátna
* **Kód a názov učebného odboru:**6492 E00*–*Praktická škola
* **Názov školy:** Praktická škola ako organizačná zložka Spojenej školy internátnej
* **Adresa:** Duchnovičova 479, 06801 Medzilaborce
* **IČO:** 50617265
* **DIČ:** 2120408521
* **Riaditeľ školy:** Mgr. Jozef Capcara
* **Zástupca školy SŠI:** Mgr. Zlata Gubová
* **Zástupca školy OU, PŠ:** PhDr. Alena Žulevičová
* **Koordinátor pre tvorbu ŠkVP**: Mgr. Iveta Pirová
* **Ďalšie kontakty:** e-mail: [ssimlaborce@gmail.com](mailto:ssimlaborce@gmail.com)

tel: 057 / 7321225

* **Zriaďovateľ:** Regionálny úrad školskej správy v Prešove, Tarasa Ševčenka 3927/11, 080 01 Prešov

Platnosť dokumentu od 1. septembra 2022 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Podpis riaditeľa

**Obsah**

1. Všeobecná charakteristika školy
2. Veľkosť školy
3. Charakteristika žiakov
4. Charakteristika pedagogického zboru
5. Dlhodobé projekty
6. Spolupráca s rodičmi a inými subjektmi
7. Škola ako životný priestor
8. Vnútorný systém kontroly a hodnotenia
9. Požiadavky na kontinuálne vzdelávanie pedagogických a ostatných zamestnancov
10. Charakteristika školského vzdelávacieho programu
11. Úvod do vzdelávacieho programu pre žiakov s mentálnym postihnutím
12. Ciele výchovy a vzdelávania
13. Profil absolventa
14. Stupeň vzdelania
15. Vzdelávacie oblasti
16. Charakteristika vzdelávacích oblastí
    1. Jazyk a komunikácia
    2. Matematika a práca s informáciami
    3. Človek a spoločnosť
    4. Umenie a kultúra
    5. Zdravie a pohyb
    6. Odborno-praktické predmety
17. Charakteristika vzdelávacieho programu
    1. Formy a metódy výchovy a vzdelávania
18. Vyučovací jazyk
19. Spôsob a podmienky ukončovania
20. Povinné personálne zabezpečenie
21. Povinné materiálno-technické a priestorové zabezpečenie
22. Požiadavky na bezpečnosť, ochranu zdravia a hygienu práce
23. Zásady a podmienky pre vypracovanie školského vzdelávacieho programu
24. **Všeobecná charakteristika školy**
    1. **Veľkosť školy**

Spojená škola internátna v Medzilaborciach  poskytuje vzdelávanie žiakom s takými rozumovými nedostatkami, ktoré im neumožňuje s úspechom sa vzdelávať v základnej škole bežného typu. Hlavnou podmienkou pre zaradenie dieťaťa do školy je výsledok vyšetrenia

v CPP. Organizačnými zložkami školy je špeciálna základná škola s materskou školou internátna, praktická škola a odborné učilište. Súčasťou školy je školský internát a  školská jedáleň. Naším zriaďovateľom je Regionálny úrad školskej správy v Prešove. Škola poskytuje základné vzdelanie od začiatku svojho založenia v marci 1963, od roku 1994 predprimárne vzdelávanie a od roku 2016 nižšie stredné vzdelanie. Škola je umiestnená neďaleko centra mesta. Okolie pred školou skrášľuje oddychový park. Detské ihrisko, školský pozemok so skleníkmi sa nachádzajú za budovou školy.

Vyučovanie prebieha v dvoch triedach ŠMŠ, v dvoch triedach prípravného ročníka, v šestnástich triedach A - variantu, troch triedach B - variantu, v jednej triede praktickej školy a v štyroch triedach odborného učilišťa. Súčasťou školy sú tri dielne pre pracovné vyučovanie, tri kuchynky a spoločenská miestnosť, ktorá slúži aj ako telocvičňa. Škola umožňuje vzdelávanie v oblasti informačných technológií a športovej prípravy.

Špeciálna materská škola podporuje osobnostný rozvoj detí v oblasti sociálno-emocionálnej, telesnej, morálnej a estetickej. Rozvíja ich kognitívne schopnosti, sebaobslužné, kultúrne a  hygienické návyky, utvára predpoklady na ďalšie vzdelávanie

v špeciálnej základnej škole. V špeciálnej materskej škole  sú rešpektované špecifiká detí, sú na nich kladené primerané požiadavky, podporuje sa ich sebarealizácia, sebadôvera

a primeraná samostatnosť. Po absolvovaní špeciálnej materskej školy a v súlade s výsledkami psychologickej a špeciálnopedagogickej diagnostiky sú deti s mentálnym postihnutím vzdelávané v ŠZŠ.

Obsah vzdelávania  v špeciálnej základnej škole je prispôsobený stupňu mentálneho postihnutia a podľa  tohto sú žiaci zaradení do variantov A, B. C. Žiaci vzdelávaní podľa variantu A získavajú vedomosti, zručnosti a návyky v predmetoch ako na základnej škole, len v menšom obsahovom rozsahu s hlavným dôrazom na pracovné vyučovanie.  Škola má zriadený aj prípravný ročník pre žiakov, u ktorých nie je predpoklad, aby zvládli prvý ročník. Po absolvovaní primárneho vzdelávania žiaci pokračujú vo vzdelávaní v odborných učilištiach. Žiaci zaradení vo  variante B získavajú vedomosti vo vyučovacích predmetoch, ktoré rozvíjajú jemnú a hrubú motoriku, pestujú návyky sebaobsluhy, osobnej hygieny, rozvíjajú pracovné zručnosti dennej potreby. Žiakom s ťažkým až hlbokým postihnutím, často s pridruženými viacnásobnými postihnutiami, sa vypracovávajú individuálne vzdelávacie plány podľa učebných osnov variantu C. Obsah učiva je zameraný na rozvoj motoriky, sebaobsluhy, estetického cítenia. V škole sa vzdelávajú  aj žiaci s autizmom a inými pervazívnymi vývinovými poruchami, kde sú pre nich vytvárané špeciálne podmienky.

Po absolvovaní primárneho vzdelávania vo variante A žiaci môžu následne pokračovať vo vzdelávaní v odbornom učilišti v odboroch: opatrovateľská starostlivosť v zariadeniach sociálnej starostlivosti, kde dĺžka  štúdia trvá 3 roky a stavebná výroba – murárske práce, kde dĺžka štúdia trvá 3 roky.

Po absolvovaní primárneho vzdelávania vo variante B a C žiaci môžu následne pokračovať vo vzdelávaní v praktickej škole, kde dĺžka  štúdia trvá 3 roky. Vzdelávacie programy poskytujú žiakom s mentálnym postihnutím, žiakom s  mentálnym postihnutím

v kombinácii s iným zdravotným postihnutím vzdelávanie a prípravu na výkon jednoduchých pracovných činností.

Súčasťou školy je aj školský internát.Výchova mimo vyučovania nadväzuje na výchovno-vzdelávaciu činnosť  špeciálnej materskej školy a základnej školy. Umožňuje aktívne využívanie voľného času, individuálny rozvoj osobnosti každého dieťaťa/žiaka, jeho záujmov, potrieb, poznatkov, spôsobilostí, zručností, postojov a hodnôt. Pripravuje ho na maximálnu socializáciu a plnohodnotný život v spoločnosti.

* 1. **Charakteristika žiakov**

Školu navštevujú žiaci z dvoch detských domovov, ktoré sa nachádzajú v našom meste, žiaci z Medzilaboriec a okolitých obcí: Sukov, Čabalovce, Palota a Výrava.

V súčasnosti navštevuje školu 210 žiakov. Z toho 150 žiakov A, B, C variant, 8 žiakov praktickú školu, 33 žiakov odborné učilište a 19 žiakov ŠMŠ. Časový rozvrh hodín nemusíme meniť, diagram prepravy prímestskej autobusovej dopravy je prispôsobený začiatku vyučovania.

Škola začala s výučbou niektorých profilujúcich predmetov v blokoch, ktoré sa osvedčilo. Dôležitou súčasťou výchovno-vzdelávacieho procesu je zapájanie žiakov do mimovyučovacích a  mimoškolských aktivít. Účasť a  úspešnosť žiakov na športových a kultúrnych podujatiach a súťažiach regiónu, či kraja je nosným programom mimoškolskej činnosti.

* 1. **Charakteristika pedagogického zboru**

Počet pedagogických pracovníkov na škole je 45, z toho je 34 učiteľov, 8 vychovávateľov a 3 asistenti učiteľa. Počet nepedagogických nočných vychovávateľov je 4. Všetci pracujú na plný úväzok, ich kvalifikovanosť je 100%-tná. Výchovná poradkyňa a sociálna pracovníčka úzko spolupracujú s rodičmi, úradom práce, ako aj s terénnymi komunitnými pracovníkmi z jednotlivých obcí.

Všetci pedagogickí pracovníci sa priebežne vzdelávajú. Prešli školeniami IKT, niektorí si dopĺňajú atestačné skúšky, bakalárske, či magisterské vzdelanie, získavajú kredity. Ďalšie vzdelávanie je právom i povinnosťou každého pedagogického pracovníka. Každý má možnosť ďalšieho vzdelávania za rovnakých podmienok. Zdokonaľovanie profesionality má odraz vo finančnom ohodnotení. Všetci pedagogickí zamestnanci sa stretávajú na pracovných poradách, zasadnutiach MZ a PK, pedagogických radách, ako aj na neformálnych stretnutiach pri slávnostných príležitostiach alebo spoločných akciách, najmä relaxačného typu.

* 1. **Dlhodobé projekty**

Škola sa každoročne zapája do projektu „Mliečny program“ a „Školské ovocie“. Právom sa považujeme za školu podporujúcu zdravie, lebo celkové zameranie na zdravý životný štýl sa prelína vo všetkých oblastiach výchovno-vzdelávacích aktivít. Škola má vypracovaný Celoškolský plán primárnej prevencie drogových, alkoholových a iných závislostí, projekty na skvalitnenie procesu vyučovania, vylepšenie materiálu technického zabezpečenia vyučovacieho procesu.

Pravidelne každý rok sa v škole realizujú akcie - Mikuláš, Vianočná besiedka, Karneval, Veľká noc, Deň matiek, MDD a súťaže v speve, v prednese poézie a prózy.

1. **Spolupráca s rodičmi a inými subjektmi**

Spolupráca s rodičmi je na veľmi nízkej úrovni. Rodičia nie sú ochotní škole pomôcť v žiadnom smere. Na podnet pedagógov vytvorili Občianske združenie, ale viac ako polovica z nich má problém finančne prispieť na rôzne akcie. Na druhej strane sa veľmi radi zúčastňujú všetkých podujatí, ktoré organizuje škola. Veľmi dobrá spolupráca je s policajným zborom a hasičským zborom v Medzilaborciach pri organizovaní akcií dopravného charakteru, pri ukážkach ich práce a činností. Rovnako dobrá spolupráca je s Úradom práce, sociálnych vecí a rodiny v Medzilaborciach. Terénni pracovníci komunitného centra pravidelne navštevujú rodiny našich žiakov zo znevýhodneného rodinného prostredia a podávajú informácie triednym učiteľom, výchovnej poradkyni a sociálnej pracovníčke.

Rada školy ma 11 členov. Zastúpenie v nej majú 3 zákonní zástupcovia žiakov, 3 pedagogickí zamestnanci, 1 nepedagogický zamestnanec a 4 členovia menovaní zriaďovateľom. Rada školy zasadá 4-krát do roka.

Pre plynulé zabezpečenie chodu školy je veľmi dôležitá úroveň a funkčnosť. Činnosť metodických orgánov je zameraná hlavne na kontrolu a dodržiavanie učebných osnov. Vedenie školy, ale aj učitelia radi privítajú aktivity organizované z vonku, pretože to považujú za vhodnú formu konfrontácie názorov a potrieb.

Škola úzko spolupracuje s CPP. Spomínaná spolupráca je na veľmi vysokej úrovni, v krátkom čase reagujú na požiadavky školy.

Niektorí naši pedagogickí pracovníci sú vedúcimi záujmových krúžkov. Pedagógovia sa snažia žiakov naučiť organizovať a zmysluplne využívať voľný čas. Pedagógovia aktivity zameriavajú na uspokojenie a rozvoj individuálnych potrieb, záujmov žiakov.

1. **Škola ako životný priestor**

Jedným z cieľov školy je udržiavať a vytvárať príjemné životné prostredie, v ktorom by sa cítili dobre všetci. Snažíme sa neustále o skvalitňovanie estetiky životného priestoru. Týka sa to nielen celkovej estetickej výzdoby školy, ale aj výzdoby v triedach, denných izbách a na chodbách. Na nástenkách žiaci prezentujú svoje výtvory. Nástenky sú priebežne aktualizované a poskytujú dostatočné množstvo informácií o organizácii školy, jej podujatiach a výsledkoch. Prostredníctvom podávania projektov sa snažíme o úpravu interiéru a exteriéru. Svojpomocne sme vytvorili ihrisko pre deti špeciálnej materskej školy, ktoré využívajú aj žiaci nižších ročníkov školy. Pedagogickí zamestnanci majú k dispozícii odbornú literatúru a prístup na internet. Nepedagogickí zamestnanci majú šatne s možnosťou oddychu zodpovedajúce súčasným hygienickým a estetickým štandardom. Vytvárame príťažlivú školu pre žiakov a zamestnancov.

1. **Vnútorný systém kontroly a hodnotenia**

Vnútorný systém hodnotenia kvality zameriavame na tri oblasti:

* hodnotenie žiakov,
* hodnotenie pedagogických zamestnancov,
* hodnotenie školy.

Pravidelne monitorujeme:

* podmienky na vzdelanie,
* spokojnosť s vedením školy a učiteľmi,
* prostredie – klímu školy,
* priebeh vzdelávania – vyučovací proces - metódy a formy vzdelávania,
* výsledky vzdelávania,
* riadenie školy,
* úroveň výsledkov práce školy.

Kritériom je pre nás spokojnosť žiakov, rodičov, učiteľov a kvalita výsledkov.

**Hodnotenie vzdelávacích výsledkov práce žiakov**

Cieľom hodnotenia vzdelávacích výsledkov žiakov v škole je poskytnúť žiakovi a jeho rodičom spätnú väzbu o tom, ako žiak zvládol danú problematiku, v čom má nedostatky, kde má rezervy a aké sú jeho pokroky. Súčasťou hodnotenia je tiež povzbudenie do ďalšej práce a návod, ako postupovať pri odstraňovaní nedostatkov.

Pri hodnotení vzdelávacích výsledkov žiakov vzdelávaných vo variante A, B, C postupujeme podľa  Metodického pokynu č. 19/2015 na hodnotenie a klasifikáciu prospechu a správania s mentálnym postihnutím – primárne vzdelávanie, schváleným Ministerstvom školstva, vedy, výskumu a športu Slovenskej republiky. Hodnotenie žiakov s autizmom alebo ďalšími pervazívnymi vývinovými poruchami s mentálnym postihnutím sa realizuje podľa Metodického pokynu č. 31/2011 na hodnotenie žiakov s autizmom alebo ďalšími pervazívnymi vývinovými poruchami s mentálnym postihnutím ISCED 1 – primárne vzdelávanie, schváleným Ministerstvom školstva, vedy, výskumu a športu Slovenskej republiky. Vzdelávacie výsledky žiakov, ktorí navštevujú praktickú školu sú hodnotené podľa Metodického pokynu č. 18/2015 na hodnotenie a klasifikáciu prospechu a správania žiakov praktických škôl. Pri hodnotení vzdelávacích výsledkov žiakov vzdelávaných v odbornom učilišti postupujeme podľa Metodického pokynu č. 33/2011 na hodnotenie a klasifikáciu žiakov odborných učilíšť.

**Vnútorný systém kontroly a hodnotenia zamestnancov**

Hodnotenie pedagógov prebieha na základe vopred určených kritérií, ktorých súčasťou sú:

* pozorovania – hospitácie na hodinách,
* rozhovory,
* výsledky žiakov, ktorých pedagóg vyučuje – prospech, žiacke práce, súťaže,

didaktické testy zadané naraz vo všetkých paralelných triedach, úspešnosť prijatia žiakov na odborné učilište,

* časová náročnosť resp. obťažnosť vyučovacieho predmetu (zohľadnenie

periodicity pravidelných opráv testov, kontrolných prác),

* organizovanie podujatí individuálneho a  hromadného charakteru (exkurzia,

školský výlet, turistický a cykloturistický pochod),

* ďalšie vzdelávanie, využívanie a tvorba učebných pomôcok, aplikovanie

moderných vyučovacích metód, vytváranie bezstresového prostredia pre žiakov,

* vzájomné hodnotenie pedagógov – otvorené hodiny, vzájomné hospitácie,
* osobná zainteresovanosť na chode školy nad rozsah jeho pracovného času

(zapájanie sa do kolektívnej projektovej činnosti, pružné reagovanie na výzvy zadané MŠVVaŠ SR, rozvíjanie partnerstiev medzi školami, sponzorovanie školy).

Hodnotenie zamestnancov školy sa realizuje formou priznania osobného príplatku, mimoriadnej finančnej odmeny za vykonanú prácu nad rozsah jeho pracovných povinností a poskytnutím náhrady za vykonanú prácu.

**Hodnotenie školy**

Cieľom hodnotenia školy je, aby žiaci a rodičia získali dostatočné a hodnoverné informácie o tom, ako zvládajú ich deti požiadavky na nich kladené, aby verejnosť vedela, ako škola dosahuje ciele, ktoré sú na žiakov kladené. Vlastné hodnotenie školy je zamerané na ciele, ktoré si stanovila v koncepčnom zámere rozvoja školy a v školskom vzdelávacom programe, ich reálnosť a stupeň dôležitosti, a na posúdení, ako škola spĺňa stanovené ciele.

Našou snahou je získavať spätnú väzbu o kvalite školy. Otázky sú zamerané na možnosť kontaktovania sa so školou, dostatok informácií o škole, spokojnosť s prácou pedagógov, hodnotením žiakov a klasifikáciou, využitím mimo vyučovacieho času. Na hodnotenie využívame dotazníky, ktoré dávame vyplniť rodičom, žiakom i pedagógom. Pravidelne monitorujeme:

* podmienky na vzdelanie,
* spokojnosť s vedením školy a pedagógmi,
* prostredie – klímu školy,
* priebeh vzdelávania – vyučovací proces - metódy a formy vzdelávania,
* výsledky vzdelávania,
* riadenie školy,
* úroveň výsledkov práce školy.

Kritériom je pre nás spokojnosť žiakov, rodičov, pedagógov a kvalita získavaných výsledkov.

1. **Požiadavky na kontinuálne vzdelávanie pedagogických a ostatných zamestnancov**

Každoročne v pláne kontinuálneho vzdelávania vedenie školy vymedzí hlavné ciele a zameranie školy v oblasti celoživotného vzdelávania, ktoré determinujú výber vzdelávacích programov z ponuky vzdelávacích inštitúcií.

V rozvoji kľúčových a profesijných kompetencií pedagogických zamestnancov podporujeme hlavne nasledovné zamerania:

* rozvoj odborných kompetencií v oblasti rozvoja remeselných zručností,
* vzhľadom na dobré materiálno - technické vybavenie školy v oblasti IKT

podporujeme vzdelávania na zdokonaľovanie, prehlbovanie a inovovanie informačných kompetencií pedagógov na rôznych používateľských úrovniach s cieľom inovovať vyučovací proces s podporou informačných a komunikačných technológií v rôznych predmetoch a rozvíjať IKT kompetencie u žiakov.

Vedenie školy spolu s predmetovou komisiou sleduje ako prospela účasť pedagogických zamestnancov na vzdelávaniach a aké pozitívne zmeny nastali v procese výchovy a vzdelávania (napr. uplatňovanie získaných zručností, poznatkov, kvalifikácií, zmeny v profesijnom prístupe pedagóga). Pravidelné vyhodnocovanie vzdelávacích aktivít je východiskom skvalitnenia edukačného procesu v škole.

Podrobný a konkrétny plán ďalšieho vzdelávania pedagogických zamestnancov je súčasťou ročného plánu školy. Manažment školy považuje za prioritnú úlohu zabezpečiť:

* uvádzanie začínajúcich pedagógov do pedagogickej praxe,
* prípravu pedagogických zamestnancov na zvyšovanie si svojich kompetencií

hlavne jazykových spôsobilostí, schopností efektívne pracovať s IKT,

* prípravu pedagogických zamestnancov na tvorbu školského vzdelávacieho

programu,

* motivovanie pedagogických zamestnancov pre neustále sebavzdelávanie, vzdelávanie, zdokonaľovanie profesijnej spôsobilosti,
* zdokonaľovanie osobnostných vlastností pedagogických zamestnancov, spôsobilosti pre tvorbu efektívnych vzťahov, riešenie konfliktov, komunikáciu a pod.,
* sprostredkovanie najnovších poznatkov (inovácií) z metodiky vyučovania jednotlivých predmetov, pedagogiky a  príbuzných vied, ako aj z odboru pedagogickým zamestnancom,
* prípravu pedagogických zamestnancov na výkon špecializovaných funkcií, napr. triedny učiteľ, výchovný poradca, predseda metodického združenia, predseda predmetovej komisie atď.,
* prípravu pedagogických zamestnancov pre výkon činností nevyhnutných pre rozvoj školského systému, napr. pedagogický výskum, tvorba ŠkVP, tvorba štandardov, tvorba pedagogickej dokumentácie atď.,
* prípravu pedagogických zamestnancov pre prácu s modernými materiálnymi prostriedkami: videotechnikou, výpočtovou technikou, multimédiami a pod.,
* prípravu pedagogických zamestnancov na získanie prvej a druhej atestácie.

**II. Charakteristika školského vzdelávacieho programu.**

* 1. **Úvod do vzdelávacieho programu pre žiakov s mentálnym postihnutím**

Vzdelávací program pre praktickú školu poskytuje vzdelávanie a prípravu na výkon jednoduchých pracovných činností žiakom s mentálnym postihnutím, ktorí sa nemôžu vzdelávať v odbornom učilišti. Praktická škola je určená pre chlapcov a dievčatá, menej zručných absolventov špeciálnej základnej školy vzdelávaných podľa variantu A a manuálne zručných absolventov špeciálnej základnej školy vzdelávaných podľa variantu B a C.

|  |  |  |
| --- | --- | --- |
| Platnosť VP  Dátum | Revidovanie VP  Dátum | Záznam o inovácii, zmenách, úpravách... |
| 01.09.2016 |  | Schválilo Ministerstvo školstva, vedy, výskumu a športu Slovenskej republiky dňa 5. 5. 2016 pod číslom 2016-14674/20290:18-10F0 s platnosťou od 1. 9. 2016. |
| 01.09.2016 |  | Vypracovanie ŠkVP pre nižšie stredné odborné vzdelávanie ISCED 2C – praktická škola – 1. ročník.  Vypracovanie TVVP. |
| 01.09.2017 |  | Vypracovanie ŠkVP pre nižšie stredné odborné vzdelávanie ISCED 2C – praktická škola – 2. ročník.  Vypracovanie TVVP. |
| 01.09.2018 |  | Vypracovanie ŠkVP pre nižšie stredné odborné vzdelávanie ISCED 2C – praktická škola – 3. ročník.  Vypracovanie TVVP. |
| 01.09.2022 | 27.06.2022 | Inovácia formy ŠkVP pre 1.-3. ročník pre praktickú školu  Aktualizovanie obsahu a formy TVVP pre 1. – 2. ročník PŠ |
| 01.09.2023 | 30.08.2023 | Aktualizovanie obsahu a formy TVVP pre 3. ročník PŠ |

1. **Ciele výchovy a vzdelávania**

Ciele a poslanie výchovy a vzdelávania v našom školskom vzdelávacom programe pre Praktickú školu vychádza z cieľov stanovených v Zákone o výchove a vzdelávaní (školský zákon) a Štátnom vzdelávacom programe pre Praktickú školu.

Poslaním našej školyje poskytnúť žiakom možnosť fyzicky a psychicky dospieť tak, aby mohli čo najsamostatnejšie žiť v domácom prostredí alebo v chránenom bývaní a pracovať v chránenom pracovisku. Cieľom Praktickej školy internátnej je pripraviť žiakov na život v rodine, na sebaobsluhu, na rôzne jednoduché praktické práce, vrátane prác v domácnosti, zacvičiť ich v prácach profilujúceho voliteľného predmetu a na vykonanie jednoduchých pracovných činností spravidla pod dohľadom inej osoby.

Ciele výchovy a vzdelávania sú:

* získať primerané kompetencie hlavne v oblasti komunikačných schopností, využívania informačno-komunikačných technológií, komunikácie v štátnom jazyku, matematickej gramotnosti,
* rozvíjať manuálne zručnosti, tvorivé, psychomotorické schopnosti, aktuálne poznatky a pracovať s nimi na praktických cvičeniach v oblastiach súvisiacich s nadväzujúcim vzdelávaním alebo s aktuálnymi požiadavkami na trhu práce,
* prístup k záujmovému vzdelávaniu a voľnočasovým aktivitám,
* posilňovať úctu k rodičom a ostatným osobám, ku kultúrnym a národným hodnotám a tradíciám štátu, ktorého je občanom, k štátnemu jazyku, k materinskému jazyku a k svojej vlastnej kultúre,
* získať a posilňovať úctu k ľudským právam a základným slobodám a zásadám stanoveným v Dohovore o ochrane ľudských práv a slobôd,
* pripraviť sa na zodpovedný život v slobodnej spoločnosti, v duchu porozumenia a znášanlivosti, rovnosti muža a ženy, priateľstva medzi národmi, národnostnými a etnickými skupinami a náboženskej tolerancie,
* naučiť sa rozvíjať a kultivovať svoju osobnosť a celoživotne sa vzdelávať, pracovať v skupine a preberať na seba zodpovednosť,
* naučiť sa kontrolovať a regulovať svoje správanie, starať sa a chrániť svoje zdravie vrátane zdravej výživy a životné prostredie a rešpektovať všeľudské etické hodnoty,
* získať všetky informácie o právach dieťaťa a spôsobilosť na ich uplatňovanie

1. **Profil absolventa**

Praktická škola je jedna z možností riešenia ďalšieho vzdelávania a následnej integrácie žiakov s mentálnym a viacnásobným postihnutím do spoločnosti. Absolvent praktickej školy má doplnené a rozšírené všeobecné vzdelanie dosiahnuté v priebehu plnenia povinnej školskej dochádzky v špeciálnej základnej škole, zároveň má osvojené znalosti a manuálne zručnosti potrebné k výkonu jednoduchých činností tak, aby absolvent získal perspektívnu možnosť uplatnenia v rôznych oblastiach praktického života a je zacvičený v práci profilujúceho voliteľného predmetu tak, aby mohol vykonávať zmysluplnú prácu v chránených pracoviskách.

Absolvent získava po ukončení praktickej školy vysvedčenie o absolvovaní praktickej školy so zameraním na pomocné práce v odbore domáce práce pod dohľadom zodpovednej osoby. Absolvent praktickej školy má:

* osvojiť si poznatky obsiahnuté vo vzdelávacom programe;
* rozvinúť svoje komunikačné schopnosti -- dokázať sa v rámci svojich možností zrozumiteľne vyjadrovať ústnou i písomnou formou, rozumieť zmyslu výpovedí, vedieť viesť rozhovor, načúvať druhým a adekvátne reagovať na ich výpovede;
* plniť stanovené povinnosti, vedieť dodržiavať vymedzené pravidlá;
* byť schopný spolupráce a vedieť rešpektovať nielen vlastnú prácu, ale aj prácu druhých;
* rozvíjať svoje osobné kvality, vedome dodržiavať morálne zásady, orientovať sa v základných mravných hodnotách, rešpektovať základné pravidlá spoločenského správania a kultivovane vystupovať na verejnosti a v súkromí;
* rozpoznávať nevhodné a rizikové správanie, uvedomovať si jeho možné následky;
* chápať význam dodržiavania zdravého životného štýlu, vážiť si svoje zdravie a zdravie iných, vedieť sa podieľať na ochrane životného prostredia;
* byť oboznámený s podstatou fungovania demokratickej spoločnosti, so základnými právami a povinnosťami každého občana a byť si vedomý dôsledkov nedodržiavania zákonov a porušovania ľudských práv;
* osvojiť si základné pracovné zručnosti, návyky a pracovné postupy potrebné v každodennom živote, chápať význam práce v živote človeka, vedieť zásady bezpečnosti a ochrany zdravia pri práci a hygieny práce, chápať závažnosť rozhodovania o svojej budúcej životnej a profesijnej orientácii;
* byť motivovaný k rozširovaniu a prehlbovaniu svojich vedomostí a zručností.

1. **Stupeň vzdelania**

ISCED 2C - NIŽŠIE STREDNÉ VZDELANIE je súčasťou základného vzdelania. Pre určenie stupňov vzdelávania používame klasifikáciu ISCED, podľa ktorej sa postupuje v Európe a je akceptovaná aj inými medzinárodnými organizáciami. Nižšie stredné vzdelanie – získa žiak po absolvovaní tretieho ročníka vzdelávacieho programu Praktická škola. Dokladom o získanom vzdelaní je záverečné vysvedčenie s uvedením zamerania činnosti, ktoré je žiak schopný vykonávať.

1. **Vzdelávacie oblasti**

Vzdelávací program pre Praktickú školu internátnu poskytuje vzdelávanie a prípravu na výkon jednoduchých pracovných činností žiakom s mentálnym postihnutím alebo žiakom s mentálnym postihnutím v kombinácii s iným zdravotným postihnutím, ktorým stupeň postihnutia neumožňuje prípravu v odbornom učilišti, je súčasťou vzdelávacích programov pre deti a žiakov s mentálnym postihnutím. Praktická škola je určená pre chlapcov i dievčatá, menej zručných absolventov špeciálnej základnej školy vzdelávaných podľa variantu A a manuálne zručných absolventov špeciálnej základnej školy vzdelávaných podľa variantu B a C.

Stratégia výučby školy vytvára priestor pre vzdelávanie a prípravu žiakov na výkon jednoduchých činností. Najväčší dôraz sa kladie na rozvoj osobnosti žiaka podľa jeho možností.

Obsah vzdelávania v Praktickej škole internátnej tvorí učivo povinných a voliteľných predmetov. Medzi všeobecnovzdelávacie predmety je zaradený slovenský jazyk a literatúra, matematika, výchova k mravnosti a k občianstvu, výtvarná výchova, hudobná výchova a telesná výchova. Odborno-praktické predmety: rodinná výchova, zdravotná výchova, ručné práce a šitie, príprava jedál a výživa, domáce práce a údržba domácnosti - sú zamerané ako príprava na rodinný život.

|  |  |
| --- | --- |
| **VZDELÁVACIA OBLASŤ** | **PREDMETY** |
| Jazyk a komunikácia | Slovenský jazyk a literatúra |
| Matematika a práca s informáciami | Matematika |
| Človek a spoločnosť | Výchova k mravnosti a občianstvu |
| Umenie a kultúra | Hudobná výchova |
| Výtvarná výchova |
| Zdravie a pohyb | Telesná a športová výchova |
| Odborné predmety | Rodinná výchova |
| Zdravotná výchova |
| Ručné práce a šitie |
| Príprava jedál a výživa |
| Domáce práce a údržba domácnosti |
| Voliteľné predmety | Starostlivosť o starých a chorých |
| Pestovateľské práce |
| Pomocné práce v kuchyni |
| Remeselné práce |
| Pomocné práce v záhradníctve a aranžovaní |
| Tkanie na tkáčskom stave |
| Výroba keramiky |
| Pomocné práce v administratíve |

1. **Charakteristika vzdelávacích oblastí**

**6.1. Jazyk a komunikácia**

V jazykovej časti vzdelávacej oblasti jazyk a komunikácia je určujúcim cieľom rozvoj komunikačných schopností žiakov. Zrozumiteľne sa vyjadrovať ústnou a písomnou formou pomocou spisovného jazyka. Nácvik bežnej spoločenskej konverzácie, rozširovanie a obohacovanie slovnej zásoby a skvalitnenie reči žiakov. Precvičovanie správania sa v praktických životných situáciách. Vypĺňať, štylizovať a písať praktické písomnosti, ktoré budú v živote potrebovať s pomocou osoby za nich zodpovednej. V literárnej výchove je určujúcim cieľom rozvoj schopností žiaka poznávať svet, rozvojom čitateľských schopností, záujmom o čítanie zábavnej literatúry, časopisov, náučnej literatúry. Vytvorenie kladného vzťahu k divadlu, filmu, rozhlasu a televízii.

**6.2. Matematika a práca s informáciami**

Cieľom vzdelávania je osvojenie si matematických vedomostí, zručností a návykov, ktoré umožnia žiakom riešiť potrebné praktické úlohy matematického charakteru, s ktorými sa stretnú v živote. Postupné osvojenie si numerácie v obore do 20, 100,1000. Porovnanie čísel, sčítavanie, odčítavanie. Základy násobenia s využitím kalkulačky. Práca s peniazmi. Poznávanie bankoviek, mincí. Kupovanie a vydávanie peňazí. Zoznámenie sa s jednotkami dĺžky, hmotnosti, objemu a času. V geometrii zoznámenie sa so základnými pomôckami, meranie dĺžok, rysovanie kružnice. Poznávanie rovinných a priestorových útvarov. Využitie IKT. Zoznámenie sa s počítačom a jeho využitím aj v iných predmetoch a v každodennom živote.

**6.3. Človek a spoločnosť**

Vzdelávacia oblasť sa prostredníctvom obsahu snaží uchovať tradičné hodnoty našej spoločnosti, viesť k vnímaniu vlastenectva a národnej hrdosti v kontexte európanstva a multikulturalizmu. Cieľom je poskytnúť žiakom základné vedomosti o fungovaní demokratickej spoločnosti, právach a povinnostiach občanov. Výchovná zložka je zameraná na vytváranie humánnych vzťahov medzi ľuďmi, v rodine, na pracovisku. Utváranie trvalého záujmu žiakov o sebakontrolovanie a rozvíjanie individuálnych kvalít.

**6.4. Umenie a kultúra**

Cieľom vzdelávacej oblasti je výchova citlivého a vnímavého človeka. Estetická kultivácia žiaka, osvojenie si dobrého vkusu. Schopnosť uvedomovať si krásu okolo seba, v prírode, v umení. Zoznámenie sa s výtvarným a hudobným umením. Vzdelávacia oblasť sa člení na učebné predmety výtvarná výchova a hudobná výchova. Vo výtvarnej činnosti si žiaci zdokonaľujú svoj výtvarný prejav kreslením, maľovaním a prácou s rôznymi materiálmi. Postupne získavajú citlivosť k farbám a tvarom. V hudobnej výchove si žiaci vytvárajú kladný vzťah k hudbe prostredníctvom piesní rôzneho hudobného žánru. Poznávanie základných hudobných nástrojov. Využívanie Orffových nástrojov v hudobno –pohybových činnostiach.

**6.5. Zdravie a pohyb**

Vzdelávacia oblasť Zdravie a pohyb vytvára priestor pre uvedomenie si potreby celoživotnej starostlivosti o svoje zdravie, ktorej neoddeliteľnou súčasťou je pohyb. Dôraz v tejto vzdelávacej oblasti je kladený na základné informácie súvisiace so zdravým spôsobom života. Cieľom telesnej výchovy je prostredníctvom pohybových aktivít podporiť socializáciu každého žiaka v rámci jeho individuálnych možností, prispievať k pohybovému a športovému rozvoju žiakov.

**6.6 Odborno-praktické predmety**

Vzdelávacia oblasť vytvára priestor pre výchovu k zdravému životnému štýlu a zodpovednosti za svoj život. Získanie a zlepšenie základných zručností potrebných pre rodinný život a pre prácu v chránených dielňach. Dodržiavanie zásad bezpečnosti a hygieny v jednotlivých oblastiach.

Vzdelávacia oblasť sa člení na učebné predmety: **rodinná výchova, zdravotná výchova, ručné práce a šitie, príprava jedál a výživa, domáce práce a údržba domácnosti.**

Vyučovací predmet **rodinná výchova** vychádza z výchovy k zdravému životnému štýlu a zodpovednej úlohy a vzájomnej pomoci v rodine. Poskytuje žiakom základné vedomosti o funkciách rodiny a umožňuje získať zručnosti potrebné pre rodinný život. Predpokladom je využitie netradičných foriem vyučovania, uplatnenie nácviku praktických zručností, situačných hier, ako aj využitie vlastných skúseností žiakov.

Cieľom vyučovacieho predmetu **zdravotná výchova** je poznanie vlastného tela a vytvorenie správneho vzťahu k ochrane osobného zdravia a zdravia ostatných členov rodiny. Prevládajúcou formou vyučovacieho predmetu je aktívna starostlivosť o zdravie, praktické cvičenia, besedy a návštevy zdravotných zariadení.

Učivo vyučovacieho predmetu **ručné práce a šitie** má poskytnúť žiakom základné vedomosti a zručnosti z oblasti odievania a módy, ručných prác a údržby odevov. Nadobudnuté zručnosti majú žiaci využiť v domácnosti. Žiaci sa oboznámia so základnými poznatkami o odevných materiáloch, o základnej údržbe a úprave odevov. Získajú základné zručnosti v oblasti ručného šitia, prípadne háčkovania a pletenia, a to podľa ich individuálnych schopností.

Vyučovací predmet **príprava jedál a výživa** je zameraný na získavanie vedomostí a zručností pri príprave jedál. Žiaci sa naučia organizovať si prácu, dodržiavať bezpečnostné a hygienické predpisy, správne stolovať a vedieť využívať návod v kuchárskych knihách, časopisoch, na obaloch potravinárskych výrobkov. Získať praktické zručnosti pri príprave jednoduchých jedál teplej a studenej kuchyne.

Cieľom učebného predmetu **domáce práce a údržba domácnosti** je získať základné vedomosti, zručnosti a návyky potrebné pre život v rodine. Oboznámiť žiakov so zásadami organizácie pracovných činností a postupov v domácnosti. Výchovným cieľom je naučiť žiakov šetrne, hospodárne a bezpečne zaobchádzať s vybavením domácnosti .

Voliteľnými predmetmi sú predmety **Pestovateľské práce,** ktorý je zameraný na jednoduché práce pri pestovaní rastlín. Cieľom voliteľného predmetu pestovateľské práce je naučiť žiakov jednoduché práce pri pestovaní kvetín, vonkajších rastlín, jednoročných a dvojročných rastlín, trvaliek a byliniek, s ktorými sa stretávajú v bežnom živote a v domácnosti. Poznať najznámejšie okrasné kvety a bylinky. Úlohou je prehĺbiť u žiakov kladný vzťah k práci a prírode, poznať základné agrotechnické postupy v záhrade.

Druhým voliteľným predmetom je predmet **Pomocné práce v administratíve,** Vyučovací predmet Pomocné práce v administratíve je zameraný na osvojenie si základných vedomostí a praktických zručností z oblasti administratívnych prác. Žiaci sa majú naučiť organizovať si prácu, dodržiavať hygienické a bezpečnostné predpisy, udržiavať poriadok na pracovisku. Cieľom predmetu je naučiť žiakov pracovať s písomnosťami, s kancelárskou technikou (zošívačka, dierkovačka, kopírka, laminátor ...), s počítačom (MS Word, Excel, internet, e-mail) a tiež základom profesionálnej komunikácie.

Disponibilnými hodinami sme posilnili o 2 vyučovacie hodiny týždenne v každom ročníku predmety Slovenský jazyk a literatúra, o 1 vyučovaciu hodinu predmet Matematika, Ručné práce a šitie a Domáce práce a údržba domácnosti.

1. **Charakteristika vzdelávacieho programu**

**7.1 Formy a metódy výchovy a vzdelávania**

Podmienky prijímania žiakov do škôl pre žiakov s mentálnym postihnutím určuje § 7 ods.1 až 4 vyhlášky č. 322/2008 Z.z. o špeciálnych školách a zákon 71/1967 Zb. o správnom konaní v súlade s § 62 zákona MŠ SR 245/2008 Z.z. o výchove a vzdelávaní (školský zákon).

Do Praktickej školy internátnej sa prijímajú žiaci s mentálnym postihnutím alebo žiaci s mentálnym postihnutím v kombinácii s iným zdravotným postihnutím, ktorí ukončili špeciálnu základnú školu, základnú školu alebo povinnú školskú dochádzku a ich stupeň postihnutia im neumožňuje zvládnuť prípravu v odbornom učilišti.

Do Praktickej školy sa prijímajú aj iné fyzické osoby s mentálnym postihnutím alebo dospelí občania s mentálnym postihnutím v kombinácii s inými postihnutiami, ktorí dovŕšili vek 18 rokov a neboli vzdelávaní v odbornom učilišti alebo praktickej škole.

Vyučovací čas žiaka je v 1., 2. a 3. ročníku 26 hodín týždenne. Vzdelávanie žiakov je členené do jednotlivých ročníkov. Obsah vzdelávania prebieha v jednotlivých ročníkoch na vyučovacích hodinách a je určený rámcovými učebnými osnovami vyučovacích predmetov. Ak zdravotné znevýhodnenie neumožňuje vzdelávanie žiaka podľa vypracovaného učebného plánu, žiak sa vzdeláva podľa individuálneho výchovno-vzdelávacieho programu, ktorý rešpektuje jeho špeciálne výchovno-vzdelávacie potreby.

**Vyučovacie metódy**

* Slovné
* Názorné
* Demonštračné

**Špeciálne metódy využiteľné v edukácii aj edukatívnej rehabilitácii MP**

* M viacnásobného opakovania informácie
* M nadmerného zvýraznenia informácie
* M multisenzorického sprostredkovania informácie
* M optimálneho kódovania informácie
* M sprostredkovania informácie náhradnými komunikačnými kanálmi
* M intenzívnej motivácie
* M algoritmizáciekurikula
* M zapojenia kompenzačných technických prostriedkov
* M postupnej symbolizácie
* M zapojenia náhradných kanálov
* M pozitívnej psychickej tonizácie
* M využívania inštrukčných médií
* M aplikácie individuálnych edukačných programov

**Metódy pedagogicko-rehabilitačnej intervencie**

* Bazálna stimulácia
* Senzomotorická stimulácia
* Psychomotorická stimulácia – relaxácia, tanec, pantomíma, pohybové hry
* Alternatívna a augmentatívna komunikácia, komunikácia referenčnými predmetmi, piktogramy, sociálne čítanie, globálne čítanie

**Metódy sociálno – rehabilitačnej intervencie**

* Režimový tlak
* Situačné učenie

**Formy vyučovania**

Podľa počtu žiakov:

* Individuálne
* Skupinové
* Hromadné

Podľa miesta edukácie:

* Vyučovacia hodina v triede
* Na školskom pozemku
* V kuchynke
* V dielni
* V špeciálnej učebni
* Vychádzka
* Exkurzia
* Beseda

**7.2 Rámcový učebný plán pre praktickú školu**

|  |  |  |  |  |
| --- | --- | --- | --- | --- |
|  | **Počet týždenných vyučovacích hodín vo vzdelávacom programe** | | | |
| **Cieľové zložky vzdelávania** | **1.** | **2.** | **3.** | **spolu** |
| **Všeobecné vzdelávanie** | **8** | **8** | **8** | **24** |
| **Odborno-praktické predmety** | **8** | **8** | **8** | **24** |
| **Voliteľné predmety** | **5** | **5** | **5** | **15** |
| **Disponibilné hodiny** | **5** | **5** | **5** | **15** |
| **CELKOM** | **26** | **26** | **26** | **78** |
| **Kategórie a názvy vzdelávacích oblastí** | **Minimálny počet týždenných vyučovacích hodín vo vzdelávacom programe** | | | |
| **VŠEOBECNÉ VZDELÁVANIE** | **8** | **8** | **8** | **24** |
| **Jazyk a komunikácia**   * slovenský jazyk a literatúra | **1** | **1** | **1** | **3** |
| **Matematika a práca s informáciami**   * matematika | **2** | **2** | **2** | **6** |
| **Človek a spoločnosť**   * výchova k mravnosti a občianstvu | **1** | **1** | **1** | **3** |
| **Umenie a kultúra**   * hudobná výchova * výtvarná výchova | **2** | **2** | **2** | **6** |
| **Zdravie a pohyb**   * telesná výchova | **2** | **2** | **2** | **6** |
| **ODBORNO-PRAKTICKÉ PREDMETY** | **8** | **8** | **8** | **24** |
| rodinná výchova | **1** | **1** | **1** | **3** |
| zdravotná výchova | **2** | **2** | **2** | **6** |
| ručné práce a šitie | **1** | **1** | **1** | **3** |
| príprava jedál a výživa | **3** | **3** | **3** | **9** |
| domáce práce a údržba domácnosti | **1** | **1** | **1** | **3** |
| **VOLITEĽNÉ PREDMETY** | **5** | **5** | **5** | **15** |
| **Disponibilné hodiny** | **5** | **5** | **5** | **15** |
| **SPOLU** | **26** | **26** | **26** | **78** |

1. **Vyučovací jazyk**

Vyučovacím jazykom je štátny jazyk Slovenskej republiky, teda slovenský jazyk.

1. **Spôsob a podmienky ukončovania**

Príprava v Praktickej škole internátnej trvá najviac tri roky. Vzdelávací program Praktickej školy sa ukončuje celkovým zhodnotením manuálnych zručností žiaka v rozsahu učiva určeného príslušným vzdelávacím programom. Dokladom o získanom vzdelaní je vysvedčenie s doložkou a záverečné vysvedčenie s uvedením zamerania činnosti, ktoré je žiak schopný vykonávať.

1. **Povinné personálne zabezpečenie**

**Pedagogickí zamestnanci**

* spĺňajú kvalifikačné požiadavky stanovené všeobecne záväznými právnymi predpismi,
* preukazujú odborné a osobnostné spôsobilosti, ktoré využívajú pri pedagogickej komunikácii, motivácii žiakov, ich diagnostikovaní, hodnotení, pozitívnom riadení triedy,
* riadiasvoje sebarozvíjanie a celoživotné vzdelávanie v odbornej oblasti a osobnostnom raste, ako súčasť kolektívu pedagógov sú schopní vzájomnej efektívnej a ľudsky podporujúcej komunikácie, spolupráce, tímovej práce a kooperatívneho riešenia problémov.

**Vedúci pedagogickí zamestnanci**

* svojimi manažérskymi, organizačnými a pedagogickými schopnosťami vytvárajú predpoklady pre fungujúci, motivovaný spolupracujúci kolektív s profesionálnou klímou a podporujúcim prostredím,
* starajú sa o svoj odborný a osobnostný rast, ako aj všetkých členov kolektívu a vytvárajú pre tento ich rast podmienky,
* sú schopní poradiť učiteľom a obhájiť ich pred negatívnymi faktormi, ktoré by nepriaznivo ovplyvňovali ich pedagogické pôsobenie.

**Školský psychológ /zamestnanec CŠPP v budove školy/**

* + vykonáva odborné činnosti v rámci psychologickej diagnostiky, terapie a prevencie žiakom s ľahkým stupňom mentálneho postihnutia.

**Zdravotná sestra**

* poskytuje individuálnu zdravotnícku pomoc žiakovi s ľahkým, stredným a ťažkým stupňom mentálneho postihnutia

1. **Priestorové a materiálno-technické zabezpečenie**

Budova školy bola postavená v 5O-tych rokoch a slúžila pre účely okresného úradu a neskôr bola daná do používania lesníckemu učilišťu. Od založenia osobitnej školy internátnej budovu začal spravovať okresný výbor školstva a vnútorné priestory školy sa začali prerábať a prispôsobovať potrebám.

Svojou veľkosťou a priestormi vyhovuje a zodpovedá potrebám pre vzdelávanie. Chýba nám však telocvičňa Na vyučovanie hodín telesnej výchovy využívame spoločenskú miestnosť, ktorá sa nachádza na medziposchodí medzi prízemím a prvým poschodím. Jedno krídlo prízemia slúži na výchovnú činnosť v popoludňajších hodinách, sú tam denné izby, školská kuchynka a miestnosť IKT. Na druhom krídle sú triedy pre ročníky 1-4 a trieda B. - variantu. Vo vestibule školy je vrátnica a 2 šatne pre denne dochádzajúcich žiakov. Na druhom podlaží je jedno krídlo kancelárií, školskou kuchynkou a triedami 5. – 9. Ročníkov, ktoré sa nachádzajú aj na druhom krídle. Vo vestibule toho istého poschodia sa nachádza aj zborovňa. Na druhom poschodí je herňa a spálňa ŠMŠ, jedno krídlo slúži ako spálne pre dievčatá a druhé spálne pre chlapcov. Na konci chodby je CŠPP, multifunkčná miestnosť pre zabezpečenie vyučovania, ale aj kvalitného vzdelávania sa učiteľov v rámci využívania výučbovej techniky a špeciálna trieda s Montessori pomôckami.

V suteréne školy sú sklady, šatne pre internátnych žiakov, kotolňa, sociálne zariadenia, učebňa PVC pre dievčatá, práčovňa a sušiareň. S hlavnou budovou školy je spojovacou chodbou spojená školská kuchyňa a jedáleň a na dvore okrem garáží je kovodieľňa a drevodieľňa.

V minulých rokoch sa postupne vymieňal školský a kancelársky nábytok bezpečnejší a zodpovedajúci hygienickým normám, výmena je dokončená. V celej budove školy sa vymenili okná a vchodové dvere ako aj dvere na jednotlivých krídlach. Bol prijatý a schválený nami podaný projekt zateplenia budovy školy, výmeny radiátorov a vnútorných dverí, rekonštrukcie dievčenských sociálnych zariadení a doplnenia školského nábytku. Projekt bol už realizovaný. Vzhľadom na požiadavky na počítačovú gramotnosť sme dobudovali ďalšiu samostatnú štandardne vybavenú PC učebňu, kde sú žiakom dostupné počítače a internet. Dôležitou podmienkou pre uskutočňovanie štátneho vzdelávacieho programu je primerané materiálno-technické a priestorové vybavenie školy.

Naše triedy majú charakter bežnej triedy, ich vybavenie zodpovedá stanoveným cieľom výchovno-vzdelávacieho procesu. Sú vybavené základnými špeciálnymi učebnými pomôckami na vzdelávaciu, rehabilitačnú aj relaxačnú činnosť.

* učebne (triedy) vybavené viacúčelovým nastaviteľným (rastúcim) nábytkom, s priestorom pre relaxáciu a nenáročnú pohybovú aktivitu počas vyučovania,
* učebne pre jednotlivé vzdelávacie oblasti (predmety) vybavené špeciálnym nábytkom, prístrojmi, nástrojmi, pomôckami, technikou, materiálmi,
* učebne pre informatickú výchovu vybavenú počítačmi s príslušným programovým vybavením a prídavnými zariadeniami, komputerizovaný študijno-informačný systém,
* špeciálne učebne pre vyučovanie jednotlivých zložiek pracovného vyučovania vybavené vhodným náradím, prístrojmi a pomôckami,
* priestory pre telovýchovné aktivity s bezpečným povrchom, náradím a náčiním,
* priestory pre prípravné práce učiteľa, priestory pre uloženie pomôcok,
* priestory pre záujmovú činnosť po vyučovaní (záujmové krúžky a voľnočasové aktivity) vybavené pracovným a odpočinkovým nábytkom, priestormi pre učenie , s pomôckami pre relaxáciu,
* priestory pre hromadné stretávanie sa žiakov celej školy alebo tried, učiteľov a rodičov,
* priestory pre spoločné stravovanie rešpektujúce hygienické normy,
* priestory pre vedenie školy a potrebných nepedagogických pracovníkov (miestnosť riaditeľa, zástupcu, hospodára, výchovného poradcu, ekonóma a pod.),so zodpovedajúcim technickým vybavením a nábytkom,
* miestnosť pre uskladnenie učebníc, archív,
* priestory pre odkladanie odevov a obuvi (šatne),
* spoločné priestory pre hygienu, vrátane WC, žiakov a žiačky, učiteľov a učiteľky vybavené dávkovačmi pre tekuté mydlo, zásobník s dezinfekčným prostriedkom,
* ďalšie pomocné priestory pre zaistenie chodu školy.

1. **Požiadavky na zaistenie bezpečnosti a ochrany zdravia pri výchove a vzdelávaní**

Bezpečnosť a ochrana zdravia pri výchove a vzdelávaní je zabezpečovaná vo viacerých rovinách. Z pozície vedenia školy je vypracovaná dlhodobá koncepcia, v ktorej sú zahrnuté úlohy na zabezpečenie vyhovujúcich podmienok pre vzdelávanie jednak v priestoroch pre vyučovanie, ale aj v životnom priestore zamestnancov na pracovisku. Sú vykonávané zápisy zo strany zamestnancov, pedagogických, ale aj prevádzkových, ktoré upozorňujú na závady. Vykonávajú sa pravidelné školenia zamestnancov školy. Školenia zabezpečuje firma Tomáš Benek, Lieskovec 130.

Vykonávajú sa pravidelné kontroly a revízie na technických zariadeniach tak, aby bola dodržaná BOZP zamestnancov na všetkých úsekoch. Vedenie školy každoročne vypracováva plán hospitácii a kontrolu, čím sa tiež zisťujú a následne odstraňujú nedostatky. Zistené nedostatky sa spravidla odstraňujú dátumom určenia odstránenia závad. Pri závažnejších zisteniach snažíme sa riešiť zistené nedostatky okamžite. Každý zamestnanec je povinný upozorňovať, ale aj dodržiavať pravidlá BOZP tak, ako je to prijaté v dokumentoch BOZP, protipožiarnej ochrany, prevádzkového poriadku, vnútorného pracovného poriadku, kolektívnej zmluvy. Tieto záväzné dokumenty je povinný dodržiavať každý zamestnanec nášho právneho subjektu.

BOZP týkajúca sa žiakov je zabezpečovaná poučovaním zo strany triednych učiteľov o dodržiavaní platného školského poriadku školy. Uskutočňuje sa to na začiatku školského roka na triednických hodinách, na úvodných hodinách predmetov vyžadujúcich zvýšenú pozornosť na bezpečnosť, pred výletmi, turistickými pochodmi a inými spoločenskými akciami.

Vhodná štruktúra práce a odpočinku žiakov a učiteľov počas dňa, vhodný režim vyučovania s ohľadom na vek žiakov

* + v prvom až štvrtom ročníku sa vyučuje v jednom slede najviac päť vyučovacích hodín, v piatom ročníku až deviatom ročníku najviac šesť vyučovacích hodín,
  + vyučovacia hodina trvá 45 minút, poslednú vyučovaciu hodinu možno skrátiť na 40 minút,
  + s prihliadnutím na osobitosti žiakov škola uplatňuje a spôsob organizácie vyučovania, a to blokovým vyučovaním.

Pri zaisťovaní bezpečnosti a ochrany zdravia žiakov vo výchove a vzdelávaní v škole i mimo školy postupuje podľa § 2 ods. 24 vyhlášky č. 322/2008 Z. z.

1. pri kúpaní je v jednej skupine najviac päť žiakov,
2. pri školskom výlete je počet žiakov v skupine rovnaký alebo nižší ako počet žiakov v triede, ak je počet žiakov v skupine pri školskom výlete vyšší ako počet žiakov v triede, riaditeľ školy zabezpečí účasť ďalšej poučenej plnoletej osoby.

Zaistenie bezpečnosti a ochrany zdravia žiakov a pedagogických pracovníkov pri vzdelávaní

* zdravé prostredie tried (nábytok zodpovedajúci výške žiakov, protišmyková podlaha, dostatočné denné svetlo, možnosť ochrany pred priamym slnečným svetlom, vetranie, osvetlenie, vykurovanie),
* priestor pre ošetrenie úrazu a ku krátkodobému pobytu zraneného, resp. chorého žiaka,
* výrazné označenie všetkých nebezpečných predmetov a priestorov, pravidelná kontrola z hľadiska bezpečnosti,
* lekárničky vybavené podľa predpisov na dostupných miestach, kontakty na RZP, linku dôvery, políciu,
* zabezpečený vhodný pitný a stravovací režim,
* dodržiavanie zákazu fajčenia, pitia alkoholu a používania iných omamných látok v škole a jej okolí a na všetkých akciách mimo priestoru školy organizovaných školou.

1. **Zásady a podmienky pre vypracovanie školského vzdelávacieho programu**

Školský vzdelávací program pre žiakov praktickej školy je vypracovaný na základe tohto vzdelávacieho programu, ktorý je súčasťou Štátneho vzdelávacieho programu pre nižšie stredné vzdelanie ISCED 2C

**Príloha 1**

Rámcový obsah vzdelávania pre praktickú školu:

|  |  |  |  |  |
| --- | --- | --- | --- | --- |
|  | **Počet týždenných vyučovacích hodín vo vzdelávacom programe** | | | |
| **Cieľové zložky vzdelávania** | **1.** | **2.** | **3.** | **spolu** |
| **Všeobecné vzdelávanie** | **8** | **8** | **8** | **24** |
| **Odborno-praktické predmety** | **8** | **8** | **8** | **24** |
| **Voliteľné predmety** | **5** | **5** | **5** | **15** |
| **Disponibilné hodiny** | **5** | **5** | **5** | **15** |
| **CELKOM** | **26** | **26** | **26** | **78** |

**Učebný plán – školský vzdelávací program s využitím disponibilných hodín**

|  |  |  |  |  |
| --- | --- | --- | --- | --- |
| **Kategórie a názvy vzdelávacích oblastí** | **Minimálny počet týždenných vyučovacích hodín vo vzdelávacom programe** | | | |
| **VŠEOBECNÉ VZDELÁVANIE** | **8** | **8** | **8** | **24** |
| **Jazyk a komunikácia**   * slovenský jazyk a literatúra | **1+2** | **1+2** | **1+2** | **3+6** |
| **Matematika a práca s informáciami**   * matematika | **2+1** | **2+1** | **2+1** | **6+3** |
| **Človek a spoločnosť**   * výchova k mravnosti a občianstvu | **1** | **1** | **1** | **3** |
| **Umenie a kultúra**   * hudobná výchova * výtvarná výchova | **2** | **2** | **2** | **6** |
| **Zdravie a pohyb**   * telesná a športová výchova | **2** | **2** | **2** | **6** |
| **ODBORNO-PRAKTICKÉ PREDMETY** | **8** | **8** | **8** | **24** |
| rodinná výchova | **1** | **1** | **1** | **3** |
| zdravotná výchova | **2** | **2** | **2** | **6** |
| ručné práce a šitie | **1+1** | **1+1** | **1+1** | **3+3** |
| príprava jedál a výživa | **3** | **3** | **3** | **9** |
| domáce práce a údržba domácnosti | **1+1** | **1+1** | **1+1** | **3+3** |
| **VOLITEĽNÉ PREDMETY** | **5** | **5** | **5** | **15** |
| pestovateľské práce | **3** | **3** | **3** | **9** |
| pomocné práce v administratíve | **2** | **2** | **2** | **9** |
| **Disponibilné hodiny** | **5** | **5** | **5** | **15** |
| **SPOLU** | **26** | **26** | **26** | **78** |

Školský vzdelávací program využil dotáciu voliteľných predmetov na:

Prvý, druhý, tretí ročník: posilnenie predmetov bez doplnenia obsahu

* Slovenský jazyk a literatúra
* Matematika
* Ručné práce a šitie
* Domáce práce a údržba v domácnosti